पेयजल आपूर्ति नहीं हो रही है तो वाट्स एप पर करें शिकायत
प्रतापगढ़ | जिलामुख्यालय पर पेयजल व्यवस्था को सुदृढ़ करने के लिए जलदाय विभाग की ओर से नवाचार किया गया है। विभागीय अधिकारियों ने वॉटर सप्लाई मॉनीटरिंग नाम से एक ग्रुप बनाया है। इस ग्रुप में शहर के सभी वार्डों के पार्षद, वार्ड क्षेत्र के प्रबुद्ध व्यक्ति शामिल हैं। सहायक अभियंता, कनिष्ठ अभियंता रोजाना इसकी मॉनिटरिंग कर रहे हैं। वाट्स एप ग्रुप बनाए जाने के बाद पेयजल सप्लाई संबंधी शिकायतों में भी कमी आई है। जलदाय विभाग ने प्रतापगढ़ जिला मुख्यालय पर यह नवाचार डेढ़ माह पूर्व शुरू किया है।
वाट्स एप ग्रुप एडमिन सहायक अभियंता कैलाशचंद्र, कनिष्ठ अभियंता कुलदीप बरोड़ ने बताया कि इस ग्रुप में सुबह पांच से छह बजे आज इन क्षेत्रों में सप्लाई होगी का मैसेज दिया जाता है। इसके अलावा अगर कहीं सप्लाई नहीं होती है तो विभागीय अधिकारी सप्लाई नहीं किए जाने का कारण भी बताते हैं। सहायक अभियंता ने बताया कि वार्ड पार्षदों की अगर कहीं हैंडपंप खराब होने, पाइप लाइन लीकेज होने आदि शिकायत मिलती है तो मौके पर जलदायकर्मियों को भेज कर उन्हें दुरुस्त भी कराने की कार्रवाई की जा रही है।
बेसिकफोन पर शिकायतों का ग्राफ गिरा : वाट्सएप ग्रुप सुविधा शुरू करने के बाद जलदाय विभाग के बेसिक फोन पर पेयजल संबंधी आने वाली शिकायतों का ग्राफ भी गिर गया है। कनिष्ठ अभियंता कुलदीप बरोड़ ने बताया कि अधिकांश शिकायतें वाट्स एप ग्रुप पर ही मिल रही हैं। विभाग के बेसिक फोन पर शिकायतों में पचास फीसदी कमी गई है।
^पेयजलसप्लाई के शहर को तीन जोन में बांटा गया है। नगर परिषद क्षेत्र के सभी पार्षद विभाग की ओर से बनाए गए वाट्स एप मॉनिटरिंग ग्रुप से जुड़े हुए हैं। लोगों को पेयजल सप्लाई की जानकारी के साथ शिकायतों का भी निस्तारण किया जा रहा है। वार्ड क्षेत्र का कोई भी व्यक्ति इस ग्रुप से जुड़ सकता है। एच.डी.पठान, अधीक्षण अभियंता, पीएचईडी, प्रतापगढ़
hin_Deva hin_Deva hin_Deva hin_Deva hin_Deva